CELEX: 32020R0725
Language: da
Date: 2020-05-26 00:00:00
Title: Kommissionens gennemførelsesforordning (EU) 2020/725 af 26. maj 2020 om tarifering af visse varer i den kombinerede nomenklatur

2.6.2020   
               
               
                  DA
               
               
                  Den Europæiske Unions Tidende
               
               
                  L 170/12
               
            
         KOMMISSIONENS GENNEMFØRELSESFORORDNING (EU) 2020/725
         af 26. maj 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     I forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     I henhold til de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Toldkodeksudvalget har ikke afgivet udtalelse inden for den af formanden fastsatte frist —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. maj 2020.
            
               
                  På Kommissionens vegne
               
               
                  For formanden
               
               Philip KERMODE
               
                  Fungerende generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare bestående af følgende ingredienser (i vægtprocent):
                        carbonhydrider (primært paraffin- og naftenholdige) 94,4
                        n-butylacetat 5,6
                        Varen foreligger som et sammensat organisk opløsningsmiddel til fjernelse af maling, lak og spartelmasse.
                        Varen foreligger i tønder à 210 liter, i beholdere à 1 000  liter eller som bulkvare.
                     
                     
                        3814 00 90 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3814 00  og 3814 00 90 .
                        Tarifering under pos. 2710 er udelukket, da sammensatte organiske opløsnings- og fortyndingsmidler er tariferet andetsteds (se også de forklarende bemærkninger til den kombinerede nomenklatur, underpos. 2710 12 11  til 2710 19 99 , afsnit II, 3, litra h)).
                        Pos. 3814 omfatter sammensatte organiske opløsnings- og fortyndingsmidler indeholdende over 70 vægtprocent af olier fra jordolie (se også de forklarende bemærkninger til HS, pos. 3814, første afsnit).
                        Teksten til pos. 3814 er mere specifik end teksten til pos. 2710, da den ikke alene omfatter varens sammensætning, men også dens formål (se også HSC tariferingsudtalelse 3814.00/3).
                        Varen skal derfor tariferes under KN-kode3814 00 90  som andet sammensat organisk opløsningsmiddel.